Vinterpelsen er sølvgrå og har ei tynn sort stripe nederst på flankene som skiller den sølgvgrå kroppen fra den hvite buken. Det er også innslag av sort nederst i brystet og nedover framsiden av ekstremitetene, som ellers er hvite. Akterspeilet og undersiden av den korte halen er hvit, mens oversiden av halen er sort. Sommerpelsen er brunlig grå. Hos bukkene vokser hornene først opp og så bakover, mye likt kinablåsau, men de er mye mindre. Søyene har små V-formede horn som vokser oppover.